Document ID: 32009R1268

KOMISIJAS REGULA (ES) Nr. 1268/2009
(2009. gada 21. decembris),
ar ko ICES 27. un 28.2. apakšrajonā 2010. gadā nepiemēro noteiktus zvejas piepūles ierobežojumus un reģistrēšanas prasības atbilstīgi Padomes Regulai (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto
EIROPAS KOMISIJA,
ņemot vērā Līgumu par Eiropas Savienību un Līgumu par Eiropas Savienības darbību,
ņemot vērā Padomes 2007. gada 18. septembra Regulu (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto, groza Regulu (EEK) Nr. 2847/93 un atceļ Regulu (EK) Nr. 779/97 (1), jo īpaši tās 29. panta 2. punktu,
ņemot vērā Dānijas, Igaunijas, Latvijas, Lietuvas, Polijas, Somijas, Vācijas un Zviedrijas iesniegtos ziņojumus,
ņemot vērā Zivsaimniecības zinātnisko, tehnisko un ekonomisko jautājumu komitejas (ZZTEK) atzinumu,
tā kā:
(1)
Noteikumi par zvejas piepūles ierobežojumiem attiecībā uz mencu krājumiem Baltijas jūrā un par saistīto zvejas piepūles datu reģistrēšanu ir izklāstīti Regulā (EK) Nr. 1098/2007.
(2)
Pamatojoties uz Regulu (EK) Nr. 1098/2007, Padomes Regulas (EK) Nr. 1226/2009 (2) II pielikumā Baltijas jūrai 2010. gadam ir noteikti zvejas piepūles ierobežojumi.
(3)
Saskaņā ar Regulas (EK) Nr. 1098/2007 29. panta 2. punktu Komisija 27. un 28.2. apakšrajonā var nepiemērot noteiktus zvejas piepūles ierobežojumus un reģistrēšanas prasības, ja iepriekšējā pārskata periodā mencu nozveja ir bijusi mazāka par noteiktu robežvērtību.
(4)
Ņemot vērā dalībvalstu iesniegtos ziņojumus un ZZTEK ieteikumu, 2010. gadā 27. un 28.2. apakšrajonā nav jāpiemēro šie zvejas piepūles ierobežojumi un reģistrēšanas prasības.
(5)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1098/2007 8. panta 1. punkta b) apakšpunktu, 3., 4. un 5. punktu un 13. pantu nepiemēro ICES 27. un 28.2. apakšrajonam.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2010. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 21. decembrī

Labels: 20
6